《焦山》
宋代·范同

客星底事犯宸居，输与焦君卧草庐。
万树遮山难觅寺，百川入海此归墟。
浮沉心事盟鸥鸟，献替功名愧{上制下鱼}鱼。
独爱烟波开霁景，微云不遣滓清虚。

作者简介：（1097—1148）宋建康人，字择善。徽宗政和五年进士。宣和二年再中弘词科。累官吏部员外郎，与秦桧力主和议。高宗绍兴八年，假太常少卿，接伴金使入境，同北向再拜，问金主起居，军民见者多流涕。十一年，桧再主和议，虑大将岳飞、张俊、韩世忠等难制，同献计皆除枢府，罢其兵权。拜参知政事，以在政府，或自奏事，为桧所忌，谪居筠州。官终知太平州。